སྟག་གཟིག་ནི།འདིའི་སྐབས་ཀྱི་སྟག་གཟིག་ནི་སྟོན་པ་གཤེན་རབ་འཁྲུངས་ཡུལ་གྱི་རྟག་གཟིགས་འོལ་གླིང་ལ་གོ་རྒྱུ་མིན་པར་བོད་ཀྱི་ནུབ་ངོས་ས་འཚམས་དང་འབྲེལ་བའི་སྟག་སྡེ་དང་གཟིག་འཕེན་གཉིས་ཞེས་པའི་སྟག་གཟིག་ལ་གོ་དགོས།དེ་ནི་ད་ལྟའི་ཏ་ཇིག་སི་ཐན་ཟེར་བའི་ཡུལ་སྤྱིའི་ཕྱོགས་སུ་ངོས་བཟུང་དགོས་པ་ནི།གོང་སྨྲས་བོད་ཀྱི་ནུབ་ཕྱོགས་སུ་སྟག་སྡེ་དང་གཟིག་འཕེན་གཉིས་ཡོད་གསུངས་པའི་གཟིག་འཕེན་ནི་ཏག་ཇིག་སི་ཏན་གྱི་ཁྱིམ་ཚེས་རྒྱལ་ཁབ་ཨུཛི་བྷེག་སི་ཐན་ཟེར་བ་དེ་མིན་ནམ་སྙམ་སྟེ།གཅིག་ནས་རྒྱལ་ཁབ་དེ་གཉིས་ནི་ཏག་ཏག་བོད་ཀྱི་ནུབ་ཕྱོགས་དང་ཁེལ་ཡོད་པ་དང་།གཉིས་ནས་བོད་སྐད་དུ་སྟག་སྡེ་དང་གཟིགས་འཕེན་གསུངས་པ་ནི་ཡུལ་ཁམས་དེ་གཉིས་ཀྱི་མིང་གི་སྒྲ་ཐོག་མ་སྟག་དང་།ཨུཛི་བྷེག་གི་སྒྲ་མགྱོགས་པོར་ཀློག་ན་གཟིག་འཕེན་འདྲ་བོ་ཡོང་གི་ཡོད་པ།བོད་སྐད་དུ་སྔར་ནས་སྟག་དང་གཟིག་གཉིས་ཀྱི་ཐ་སྙད་ཡང་ཡང་མཉམ་དུ་ཐོན་གྱིན་པ་སོགས་ཐ་སྙད་རྒྱུན་ཆགས་འབྲི་རྒྱུ་ཡོད་པར་སོང་སྟག་སྡེ་དང་གཟིགས་འཕེན་ཞེས་ཡིག་ཐོག་ཏུ་བཀོད་པར་འདོད།